钦定古今图书集成/明伦汇编/官常典/第310卷 > 君牙
## 钦定古今图书集成/明伦汇编/官常典/第310卷 > 君牙

按《书经》：穆王命君牙为大司徒，作《君牙》。“王若曰：‘呜呼，
君牙，惟乃祖乃父，世笃忠贞，服劳王家，厥有成绩，纪
于太常。惟予小子，嗣守文、武、成、康遗绪。亦惟先正之
臣，克左右乱四方。心之忧危，若蹈虎尾，涉于春冰。今
命尔予翼，作股肱，心膂缵乃旧服，无忝祖考，弘敷五
典，式和民则。尔身克正，罔敢弗正，民心罔中。惟尔之’”
中。夏暑雨，小民惟曰怨咨；冬祁寒，小民亦惟曰怨咨。
厥惟艰哉！思其艰以图其易，民乃宁。呜呼！丕显哉文
王谟；丕承哉武王烈！启佑我后人，咸以正罔缺。尔惟
敬明乃训，用奉若于先王，对扬文武之光命，追配于
前人。王若曰：“君牙乃惟由先正旧典时式，民之治乱
在兹，率乃祖考之攸行，昭乃辟之有”乂。